CELEX: 32004L0020
Language: ro
Date: 2004-03-02 00:00:00
Title: Directiva 2004/20/CE a Comisiei din 2 martie 2004 de modificare a Directivei 91/414/CEE a Consiliului privind includerea clorprofamului ca substanță activăText cu relevanță pentru SEE.

Anunţ juridic important

|

32004L0020

Official Journal L 070 , 09/03/2004 P. 0032 - 0034 Ediţie specială în limba cehă Chapter 3 Volume 43 P. 63  - 65 Ediţie specială în limba estonă Chapter 3 Volume 43 P. 63  - 65 Ediţie specială în limba maghiară Chapter 3 Volume 43 P. 63  - 65 Ediţie specială în limba lituaniană Chapter 3 Volume 43 P. 63  - 65 Ediţie specială în limba letonă Chapter 3 Volume 43 P. 63  - 65 Ediţie specială în limba malteză Chapter 3 Volume 43 P. 63  - 65 Ediţie specială în limba polonă Chapter 3 Volume 43 P. 63  - 65 Ediţie specială în limba slovacă Chapter 3 Volume 43 P. 63  - 65 Ediţie specială în limba slovenă Chapter 3 Volume 43 P. 63  - 65

		20040302Directiva 2004/20/CE a Comisieidin 2 martie 2004de modificare a Directivei 91/414/CEE a Consiliului privind includerea clorprofamului ca substanță activă(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1] și, în special, articolul 6 alineatul (1),întrucât:(1) Regulamentul (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare [2] stabilește o listă de substanțe active care urmează să fie evaluate, în vederea eventualei includeri a acestora în anexa I la Directiva 91/414/CEE. Lista respectivă include clorprofam.(2) Efectele clorprofamului asupra sănătății umane și a mediului au fost evaluate în conformitate cu dispozițiile prevăzute de Regulamentul (CEE) nr. 3600/92 pentru o serie de utilizări propuse de autorii notificărilor. În temeiul Regulamentului (CE) nr. 933/94 al Comisiei din 27 aprilie 1994 de stabilire a listei substanțelor active din produsele fitosanitare și de desemnare a statelor membre raportoare pentru punerea în aplicare a Regulamentului (CEE) nr. 3600/92 al Comisiei [3], Țările de Jos au fost desemnate drept stat membru raportor. Țările de Jos au prezentat Comisiei raportul de evaluare și recomandările corespunzătoare la data de 30 aprilie 1996, în conformitate cu articolul 7 alineatul (1) litera (c) din Regulamentul (CEE) nr. 3600/92.(3) Raportul de evaluare a fost revizuit de către statele membre și de Comisie în cadrul Comitetului permanent pentru lanțul alimentar și sănătatea animală.(4) Revizuirea a fost finalizată la data de 28 noiembrie 2003 sub forma raportului de revizuire al Comisiei pentru clorprofam.(5) Revizuirea pentru clorprofam nu a evidențiat întrebări sau preocupări care să fi necesitat consultarea Comitetului științific pentru plante.(6) Din diversele examinări efectuate a rezultat că produsele fitosanitare care conțin clorprofam ar trebui să îndeplinească, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările care au fost analizate și detaliate în raportul de revizuire al Comisiei. Prin urmare, este necesară includerea clorprofamului în anexa I, astfel încât, în toate statele membre, să se poată acorda în conformitate cu dispozițiile directivei respective autorizările pentru produsele fitosanitare care conțin clorprofam.(7) Trebuie să se acorde un termen rezonabil premergător includerii unei substanțe active în anexa I pentru a permite statelor membre și părților interesate să se pregătească în vederea îndeplinirii noilor cerințe care vor rezulta din includere.(8) După includere, statelor membre ar trebui să li se acorde un termen rezonabil în cursul căruia să pună în aplicare dispozițiile Directivei 91/414/CEE în ceea ce privește produsele fitosanitare care conțin clorprofam și, în special, să revizuiască autorizările existente pentru a se asigura de îndeplinirea condițiilor cu privire la substanțele active prevăzute în anexa I la Directiva 91/414/CEE. Ar trebui prevăzut un termen mai lung pentru depunerea și evaluarea dosarului complet pentru fiecare produs fitosanitar în conformitate cu principiile uniforme prevăzute de Directiva 91/414/CEE.(9) Prin urmare, este necesar ca Directiva 91/414/CEE să fie modificată.(10) Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DIRECTIVĂ:Articolul 1Anexa I la Directiva 91/414/CEE se modifică astfel cum se prevede în anexa la prezenta directivă.Articolul 2Statele membre adoptă și publică actele cu putere de lege și actele administrative necesare pentru a se conforma prezentei directive până la 31 iulie 2005. Statele membre comunică de îndată Comisiei textele dispozițiilor respective, precum și un tabel de corespondență între acele dispoziții și prezenta directivă.Statele membre aplică aceste dispoziții de la 1 august 2005.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3(1) Statele membre reexaminează autorizația pentru fiecare produs fitosanitar care conține clorprofam pentru a se asigura că sunt îndeplinite condițiile privind clorprofam prevăzute în anexa I la Directiva 91/414/CEE. În cazul în care este necesar, statele membre modifică sau retrag autorizația până la 31 iulie 2005.(2) Pentru fiecare produs fitosanitar autorizat ce conține clorprofam fie ca unică substanță activă, fie asociat cu una dintre mai multe substanțe active, enumerate în totalitate în anexa I la Directiva 91/414/CEE, statele membre reevaluează produsul până la 31 ianuarie 2005 în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele anexei III la directiva respectivă. Pe baza evaluării menționate, statele membre hotărăsc dacă produsul îndeplinește condițiile prevăzute la articolul 4 alineatul (1) literele (b), (c), (d) și (e) din Directiva 91/414/CEE. În cazul în care este necesar și până la 31 ianuarie 2009, statele membre modifică sau retrag autorizația.Articolul 4Prezenta directivă intră în vigoare la 1 februarie 2005.Articolul 5Prezenta directivă se adresează statelor membre.Adoptată la Bruxelles, 2 martie 2004.Pentru ComisieDavid ByrneMembru al Comisiei[1] JO L 230, 19.8.1991, p. 1. Directivă astfel cum a fost modificată ultima dată prin Directiva 2003/119/CE a Comisiei (JO L 325, 12.12.2003, p. 41).[2] JO L 366, 15.12.1992, p. 10. Regulament astfel cum a fost modificat ultima dată prin Regulamentul (CE) nr. 2266/2000 (JO L 259, 13.10.2000, p. 10).[3] JO L 107, 28.4.1994, p. 8. Regulament astfel cum a fost modificat ultima dată prin Regulamentul (CE) nr. 2230/95 (JO L 225, 22.9.1995, p. 1).--------------------------------------------------20040302ANEXĂSe face următoarea inserare la sfârșitul tabelului din anexa I la Directiva 91/414/CEE:Nr. | Denumire comună, numere de identificare | Denumire IUPAC | Puritate [1] | Intrarea în vigoare | Expirarea includerii | Dispoziții specifice |"79 | Clorprofam Nr. CAS 101-21-3 Nr. CIPAC 43 | 3-clorofenilcarbamat de etil | 975 g/kg | 1 februarie 2005 | 31 ianuarie 2015 | Se poate autoriza numai utilizarea ca ierbicid și substanță pentru stoparea încolțirii. Pentru punerea în aplicare a principiilor uniforme din anexa VI, se ține seama de concluziile raportului de revizuire cu privire la clorprofam și în special de apendicele I și II la acesta, astfel cum au fost finalizate în cadrul Comitetului permanent pentru lanțul alimentar și sănătatea animală la 28 noiembrie 2003. În cadrul acestei evaluări globale, statele membre ar trebui să acorde o atenție specială protecției operatorilor, consumatorilor și artropodelor nevizate. Condițiile de autorizare ar trebui să includă măsuri de reducere a riscului, după caz. |[1] Mai multe informații despre identitatea și specificația substanței active sunt furnizate în raportul de revizuire."--------------------------------------------------